Document ID: /roh_data/filtered/fineweb-2-filterrobots_roh.jsonl.gz/9783

En il gieu per plazza 3 ha la Svizra battì il Senegal cun 9:7. En la 21avla minuta ha Ott sajettà la Svizra per l'emprima giada en avantatg. Avant avev'ella adina puspè stuì currer suenter ad in retard.
Er il goli svizzer Mounoud ha contribuì essenzialmain al success. El n'ha betg mo evità gols, mabain ha era dà bels assists e schizunt sajettà sez dus gols.
Per la decisiun ha procurà Hodel ch'ha augmentà en las davosas minutas da 6:6 sin 8:6.